बुढ़ापा, दिव्यांग और विधवा पेंशन दी जाए : करण खन्ना
नंगल | अखिलडिसएबल्ड वेलफेयर फेडरेशन पंजाब नंगल की मासिक बैठक रविवार को चेयरमैन करण खन्ना तथा स्टेट प्रधान गुलफाम की अध्यक्षता में हुई। बैठक के बारे में करण खन्ना ने बताया कि बैठक में डिसएबल्ड फेडरेशन के सदस्यों के मसलों पर विचार किया गया है ।उन्होंने बताया की अपंग विधवा तथा बुजुर्ग समाज से संबंधित लोगों की समस्याओं पर गहनता से विचार-विमर्श कर उनकी समस्याओं को हल करने के रणनीति बनाई गई है। उन्होंने कहा कि पिछले कई महीनों से बुढ़ापा, दिव्यांग और विधवा पेंशन नहीं दी जा रही है जिसे उनकी यूनियन ने जल्द से जल्द देने की मांग की है। उन्होंने कहा की अगर सम्बंधित विभाग ने उक्त पेंशन जल्द नहीं दी तो उनकी फेडरेशन संघर्ष का रास्ता अपनाएगी जिसकी जिम्मेदारी विभाग की होगी।
hin_Deva hin_Deva